
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 590 

“ 28 Μαΐου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε = 5,838 στρ. στη 
θέση «Γλίκρα» Κορομπιλίου περιφέρειας Λεύκτρων 

Ν. Βοιωτίας . 

Κήρυξη αναδασωτέας έκτασης Ε = 4,365 στρ. στη 
θέση «Μορτεζα» Αλυκής περιφέρειας Ξηρονομής 
Ν. Βοιωτίας . 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου του Δήμου Ταύρου (Ν. Αττικής) .... 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου για τον καθορι¬ 
σμό χώρου για την ανέγερση κτιρίου ψυκτικών θα¬ 
λάμων εργαστηρίων και γραφείων ΣΥΚΕ οικισμού 
Νέου Καυκάσου Νομού Φλώρινας . 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 596 Ο) 

Κήρυξη αναδασωτέας έκτασης Ε = 5,838 στρ. στη θέση 
«Γλύφα» Κορομπιλίου περιφέρειας Λεύκτρων Ν. Βοιω¬ 
τίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παραγ. 3 του Συντάγ¬ 
ματος της Χώρας. 


2. Τις διατάξεις των αρθ. 41 § 1 και 38 § 1' του Ν. 
998/79 «Περί προστασίας των δασών κ.λπ.». 

3. Τις σχετικές διατάξεις των Π.Δ. «Περί μεταβίβασης 
αρμοδιοτήτων του Υπ. Γεωργίας κ.λπ.». 

4. Τις αριθ. 160417/1180/8.7.80 και 182447/3049/ 
24.9.80 διαταγές του Υπουργείου Γεωργίας. 

5. Την αριθ. 1182/30.4.93 πρόταση του Δασαρχείου 
θηβών για κήρυξη ως αναδασωτέας της αναφερομένης 
στο θέμα έκτασης που καλυπτόταν από σχίνα, κέδρα, 
αγριελιές, πουρνάρια, θυμάρια και εκχερσώθηκε παρά¬ 
νομα, στο διάστημα 22 έως 30.4.93. 

6. Την ανάγκη προστασίας της έκτασης και επανεγκα- 
τάστασης της δασικής βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, την προστασία και αποκατάσταση 
της δασικής βλάστησης με φυσική αναγέννηση, τη δημό¬ 
σια δασική έκταση Ε = 5,838 στρεμ. που εκχερσώθηκε 
παράνομα και βρίσκεται στη θέση «Γλύφα» Κορομπίλι Δή¬ 
μου Λεύκτρων Ν. Βοιωτίας, παράνομα και βρίσκεται στη 
θέση «Γλύφα» Κορομπίλι Δήμου Λεύκτρων Ν. Βοιωτίας, 
προσδιορίζεται δε από τα στοιχεία (ΑΒΓΔΕΖΑ) και 
(ΚΛΜΝΞΟΚ), όπως φαίνεται στο συνημμένο τοπογραφικό 
διάγραμμα κλίμακ. 1:1000 και στο συν/νο χάρτη 
1:50.000, που αποτελεί αναπόσπαστο μέρος της απόφα¬ 
σης αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 7 Μαΐου 1993 

Ο Νομάρχης 
ΒΑΣ. ΞΕΝΑΚΗΣ 

Αριθ. 575 (2) 

Κήρυξη αναδασωτέας έκτασης Ε = 4,365 στρ. στη θέση 

«Μορτεζα» Αλυκής περιφέρειας Ξηρονομής Ν. Βοιω¬ 
τίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παραγ. 3 του Συντάγ¬ 
ματος της Χώρας. 

2. Τις διατάξεις των αρθ. 41 § 1 και 38 § 1' του Ν. 
998/79 «Περί προστασίας των δασών κ.λπ.». 

3. Τις σχετικές διατάξεις των Π.Δ. «Περί μεταβίβασης 
αρμοδιοτήτων του Υπ. Γεωργίας κ.λπ.». 

4. Τις αριθ. 160417/1180/8.7.80 και 182447/3049/ 
24.9.80 διαταγές του Υπουργείου Γεωργίας. 

5. Την αριθ. 1161/28.4.93 πρόταση του Δασαρχείου 
θηβών για κήρυξη ως αναδασωτέας της αναφερομένης 
στο θέμα έκτασης που καλυπτόταν από πουρνάρια και 
αγριελιές και εκχερσώθηκε παράνομα, στο διάστημα από 
1.12.92 έως 23.4.93. 

6. Την ανάγκη προστασίας της έκτασης και επανεγκα- 


τάστασης της δασικής βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, την προστασία και αποκατάσταση 
της δασικής βλάστησης με φυσική αναγέννηση, τη δημό¬ 
σια δασική έκταση Ε = 4,365 στρεμ. που εκχερσώθηκε 
παράνομα και βρίσκεται στη θέση «Μορτεζα-Αλυκής» Ξη¬ 
ρονομής Ν. Βοιωτίας, προσδιορίζεται δε από τα στοιχεία 
(ΑΒΓΔΕΖΗΘΙΚΛΜΑ), όπως φαίνεται στο συνημμένο το- 
πογραφικό διάγραμμα κλίμακ. 1:1000 και στο συν/νο από¬ 
σπασμα χάρτη 1:50.000, που αποτελεί αναπόσπαστο μέ¬ 
ρος της απόφασης αυτής και έχει όρια: 

Ανατολικά: Με δημόσια δασική έκταση. 

Δυτικά: Με αγρόκτημα Α. Κυριακάση. 

Βόρεια: Με δημόσια δασική έκταση. 

Νότια: Με αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 7 Μαΐου 1993 

Ο Νομάρχης 
ΒΑΣ. ΞΕΝΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση μεταφοράς συντελεστή δόμησης ρυμοτομουμέ- 

νου ακινήτου που βρίσκεται εντός του ρυμοτομικού 

σχεδίου του Δήμου Ταύρου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154) όπως τροποποιήθηκε με το υπ’ 
αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και κυβερνητικά όργανα» (Α' 
137). 

5. Την Υ 1958/22.12.1992 κοινή απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Κατσιγιάννη και Γεώργιο Βουλγαράκη» (Β' 
744). 

6. Την 28.5.1991 αίτηση των Γεωργίου και Αντωνίου 
Αλεξανδρή. 

7. Την 4586/7.2.1992 πράξη συναίνεσης-εκχώρηοης 
δικαιωμάτων αποζημιώσεως προς το Δήμο Ταύρου, ενώ¬ 
πιον της συμβολαιογράφου Νικαίας Λαμπρινής Καλλία- 
Φωτεινοπούλου, των Γεωργίου και Αντωνίου Αλεξανδρή, 
αποκλειστικών κυρίων του παρακάτω περιγραφομένου 
ακινήτου. 

8. Τις 381/91 και 493/92 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλο¬ 
ντος. 

9. Την 27410/8.3.93 απόφαση του Υφυπουργού Περι¬ 
βάλλοντος, Χωροταξίας και Δημοσίων Έργων για προέ¬ 


γκριση της σχετικής τεχνικής μελέτης, με πρόταση του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Αρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου με τα από 7.7.39 (Α' 228), 5.9.56 (Α' 
202) Β. Δ/τα και 30.6.78 (Δ' 428) Π.Δ/γμα ακινήτου (βα- 
ρυνομένου) που βρίσκεται εντός του ρυμοτομικού σχεδίου 
Δήμου Ταύρου (Ν. Αττικής) επί των οδών Κων/λεως και 
Ανωνύμου και των οποίων την αποκλειστική κυριότητα 
έχουν οι παραπάνω συναινούντες στη μεαφορά συντελε¬ 
στή δόμησης, Γεώργιος Αλεξανδρής και Αντώνιος Αλεξαν- 
δρής, όπως το βαρυνόμενο ακίνητο φαίνεται να περι¬ 
κλείεται με στοιχεία 1-7-8-9-12-13-14-4-1 στο σχετικό 
πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 62950/1993 Πράξη του και που αντίτυπό 
του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφί- 
σταται δικαίωμα μεταφοράς συντελεστή δόμησης είναι: 
845,55 τ.μ. 

β. Ποσοστό κάλυψης: 70% 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά: 1,80 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 845,55 τ.μ. χ 1,8 = 1521,990 τ.μ. 

ε. Μεταφερόμενες δομήσιμες επιφάνειες: 1521,990 
τ.μ. (ήτοι 591,885 τ.μ. από ισόγειο και 930,105 τ.μ. από 
ορόφους). 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα των Γεωργίου Αλεξανδρή 
και Αντωνίου Αλεξανδρή για εμβαδόν 1521,990 τ.μ. (ήτοι 
591,885 τ.μ. από ισόγειο και 930,105 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 17 Μαΐου 1993 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 1129 ( 4 ) 

Έγκριση τοπικού ρυμοτομικού σχεδίου για τον καθορισμό 
χώρου για την ανέγερση κτιρίου ψυκτικών θαλάμων ερ¬ 
γαστηρίων και γραφείων ΣΥΚΕ οικισμού Νέου Καυκά- 
σου Νομού Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 1337/83 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις και ειδικότερα το άρθρο 26 αυτού». 

3. Τις διατάξεις του Π.Δ. 2.4/14.5.85 (ΦΕΚ 225/Δ/85) 
«Μεταβίβαση αρμοδιοτήτων στους Νομάρχες για την 
έγκριση και τροποποίηση ρυμοτομικών σχεδίων καθώς και 
όρων και περιορισμών δόμησης αγροτικών οικισμών». 

4. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» και ειδικότερα το άρθρο 23 αυτού. 

5. Τις διατάξεις του Ν. 1577/85 «Γενικός Οικοδομικός 
Κανονισμός». 

6. Την 2961 /18.6.86 απόφαση του Νομάρχη Φλώρινας 
για τον καθορισμό των ορίων και των όρων δόμησης του οι¬ 
κισμού Ν. Καυκάσου. 

7. Το υπ’ αριθμ. ΤΥ 3269/16.10.1992 έγγραφο της Δ/ 
νσης Τεχν. Υπηρεσιών Νομαρχίας Φλώρινας. 


8. Το υπ’ αριθμ. 2821 /20.10.1992 έγγραφο της Δ/νσης 
Κτηνιατρικής Νομαρχίας Φλώρινας. 

9. Την πράξη 68η πρακτικό 12ο/3.11.1992 του Συμ¬ 
βουλίου Χωροταξίας Νομού Φλώρινας. 

10. Την 3188/18.11.92 παρόμοια δική μας, αποφασί¬ 
ζουμε: 

Εγκρίνουμε το τοπικό ρυμοτομικό σχέδιο του αγροτικού 
οικισμού Ν. Καυκάσου Νομού Φλώρινας, όπως αυτό φαί¬ 
νεται στο σχετικό τοπογραφικό διάγραμμα για τον καθορι¬ 
σμό χώρου για την ανέγερση κτιρίου ψυκτικών θαλάμων 
εργαστηρίου και γραφείων Σ.Υ.Κ.Ε., που συνοδεύει την 
παρούσα, ακυρώνοντας την παραπάνω 3188/92 παρό¬ 
μοιό μας απόφαση. 

Καθορίζουμε όρους και περιορισμούς δόμησης αυτούς 
που ορίζονται με την υπ’ αρ. 2961 /86 απόφαση Νομάρχη 
Φλώρινας και με το Π.Δ/γμα της 3.5.1985 (ΦΕΚ 181Δ7 
85). 

Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού, ούτε του κοινοτικού προϋπολογισμού. 

Η ισχύς της παρούσας αρχίζει από την ημέρα της δημο¬ 
σίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 10 ΜαΤου 1993 

Ο Νομάρχης 
ΝΙΚ. ΚΟΥΚΟΥΛΑΣ 

